
ΤΕΥΧΟΣ ΔΕΥΤΕΡΟ 


Αρ. Φύλλου 836 


7 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εκδιδόμενα παραστατικά, για την προμήθεια εξόφλη¬ 
σης λογαριασμών από ανταλλακτήρια συναλλάγ¬ 
ματος. 1 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που 
προκάλεσε ο σεισμός της 14ης Ιουλίου 1993 σε πε¬ 
ριοχές του Ν. Αχαιός. 2 

Συμπληρωματικά μέτρα σε εκτέλεση κοινοτικών κανο¬ 
νισμών που αφορούν δράσεις προώθησης και 
εμπορίας του βοείου κρέατος ποιότητας. 3 


Ίδρυμα καταφυγίου άγριας ζωής στη θέση «ΨΩΡΙΑΡΙΚΟ» 
του Δήμου ΠΑΡΑΚΑΜΠΙΛΙΩΝ του Νομού Αιτωλ/νίας. 4 
Τροποποίηση της 61093/6.1.1987 απόφασης του Υπ. 
Εσωτερικών, περί σύστασης αμιγούς Δημοτικής 
Επιχείρησης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΕΚΜΕΤΑΛΛΕΥΣΗΣ ΛΑΤΟΜΙΚΩΝ ΥΛΙΚΩΝ» 


Δήμου Ευρυμενών Ν. Ιωαννίνων. 5 

Σύσταση Δημοτικής Επιχείρησης, Κοινωνικής Πολιτι¬ 
στικής και Τουριστικής Ανάπτυξης Δήμου Μαλακα- 

σίου Ν. Τρικάλων. 6 

Τροποποίηση της συστατικής πράξης της Δημοτικής 
Επιχείρησης με την επωνυμία «Αναπτυξιακή Επιχεί¬ 
ρηση Σκοπέλου Ν. Μαγνησίας». 7 

Τροποποίηση της συστατικής πράξης της Δημοτικής 

Επιχείρησης Μηλεών Μαγνησίας (Δ.Ε.Μ.). 8 

Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία "Δημοτική Επι¬ 
χείρηση Τοπικής Ανάπτυξης Θερμαϊκού (Δ.Ε.Τ.Α.Θ.)" 
του δήμου Θερμαϊκού του Ν. Θεσσαλονίκης. 9 


ΑΠΟΦΑΣΕΙ Σ 

Αριθ. 1059954/524/0015 ΠΘΛ1205 (1) 

Εκδιδόμενα παραστατικά, για την προμήθεια εξόφλησης 
λογαριασμών από ανταλλακτήρια συναλλάγματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των υποπεριπτώσεων γα', γδ', γη' της 


περίπτωσης γ' και της περίπτωσης στ' του άρθρου 38 του 
Κ.Β.Σ. (Π.Δ. 186/1992 - ΦΕΚ 84 τ.Α'). 

2. Την Α.Υ.Ο. 1056278/277/0015/ΠΟΛ. 1135/11.5.98 
(ΦΕΚ 494 τ. Β'), σύμφωνα με την οποία, οι Τράπεζες για τις 
προμήθειες που δικαιούνται κατά την εξόφληση λογαρια¬ 
σμών καταναλωτών ή συνδρομητών διαφόρων Οργανι¬ 
σμών και Επιχειρήσεων, μπορεί να εκδίδουν αντί φορολο¬ 
γικών στοιχείων, άλλα παραστατικά αξίας. 

3. Τη με αριθμό 1039386/441/Α0006/21.4.2000 (ΦΕΚ 
571 τ.Β'), κοινή απόφαση του Πρωθυπουργού και του 
Υπουργού Οικονομικών, για ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών. 

4. Το από 25.5.2000 αίτημα της Ένωσης Ελληνικών 
Ανταλλακτηρίων Συναλλάγματος, για έκδοση αθεώρητων 
παραστατικών, κατά την εξόφληση λογαριασμών Οργανι¬ 
σμών και Επιχειρήσεων, έναντι προμήθειας από τους κα¬ 
ταναλωτές. 

5. Ότι τα ανταλλακτήρια συναλλάγματος για την κύρια 
δραστηριότητάτους, θεωρείται ότι παρέχουν τραπεζικές 
εργασίες και περαιτέρω ότι, με απόφαση της αρμόδιας 
Επιτροπής της Τράπεζας Ελλάδας, καθορίσθηκε ότι, στις 
επιτρεπόμενες εργασίες των ανταλλακτηρίων, συμπερι- 
λαμβάνεται και η εξόφληση λογαριασμών επιχειρήσεων 
(εκτός οφείλουν προς τα πιστωτικά ιδρύματα). 

6. Ότι από τις διατάξεις της απόφασης αυτής, δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Επεκτείνουμε την ισχύ των διατάξεων της απόφασής 
μας 1056278/277/Α0015/ΠΟΛ. 1135/11.5.1998 (ΦΕΚ 494 
τ.Β'), οι οποίες εφαρμόζονται αναλόγως και για τις προ¬ 
μήθειες που δικαιούνται τα ανταλλακτήρια συναλλάγμα¬ 
τος, κατά την εξόφληση λογαριασμών καταναλωτών ή 
συνδρομητών διαφόρων Οργανισμών και Επιχειρήσεων, 
εφόσον η προμήθεια βαρύνει τον καταναλωτή ή συνδρο¬ 
μητή και όχι τον Οργανισμό ή την Επιχείρηση. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 5929 (2) 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που προ- 
κάλεσε ο σεισμός της 14ης Ιουλίου 1993 σε περιοχές 
του Ν. Αχαΐας. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη; 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. Και ρυθμίσεως 
ετέρων τινών συναφών θεμάτων» που κυρώθηκε με το 
Ν.867/79(ΦΕΚ Α' 24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1. παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις της παραγράφου 3. του άρθρου 1 του 
Ν. 1283/82 (ΦΕΚ Α' 81) «Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων». 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

6. Τις διατάξεις της παρ. του άρθρου 22 του Ν. 2362 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/27.11.95). 

7. Το έργο 9969000 της ΣΑΕ 069του Προγράμματος Δη¬ 
μοσίων Επενδύσεων. 

8. Την κοινή απόφαση Δ17α/10/30/Φ.2.2.1/23.5.2000 
(ΦΕΚ/664/Β/24.5.2000) του Πρωθυπουργού και του 
Υπουργού ΠΕΧΩΔΕ για την ανάθεση αρμοδιοτήτων του 
Υπουργού ΠΕΧΩΛΕ στους Υφυπουργούς ΠΕΧΩΔΕ Αθα¬ 
νάσιο Αλευρά και Ηλία Ευθυμιόπουλο». 

9. Την Κοινή Απόφαση 4821/π.ε/ΤΠ32/25.2.2000 (ΦΕΚ 
Β) «Συμπληρωματική οριοθέτηση σεισμόπληκτης περιο¬ 
χής και πιστωτικές διευκολύνσεις για την αποκατάσταση 
των ζημιών από το σεισμό της 14ης Ιουλίου 1993 σε πε¬ 
ριοχές του Νομού Αχαΐας» των Υπουργών Εθν. Οικονο¬ 
μίας και των Υφυπουργών Οικονομικών και ΠΕ.ΧΩ.Δ.Ε. 
σύμφωνα με την οποία θα καθορίζονται ονομαστικά με 
απόφαση του Υφυπουργού ΠΕ.ΧΩ.Δ.Ε. οι σεισμόπληκτοι 
δικαιούχοι στεγαστικής συνδρομής. 

10. Το με αρ. πρωτ. οικ. 248/8.6.2000 έγγραφο του 
Τ.Α.Σ. Πατρών. 

11. Τις αιτήσεις που υπέβαλαν οι σεισμόπληκτοι για την 
εξέταση των κτισμάτων τους. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους σε περιοχές του 
Νομού Αχαΐας, αποφασίζουμε: 


Εγκρίνουμε τη χορήγηση στεγαστικής συνδρομής 
στους ακόλουθους σεισμόπληκτους: 

Α. Δήμος Τριταίας 
Δημοτικό Διαμέρισμα Σκιαδά 

Αλευρής Αντώνιος του Ζήσιμου, Αλευρής Θεόδωρος 
του Ιωάννη, Γκοσιμίδης Κων/νος του Γεωργίου, Γουβής 
Γεώργιος του Ιωάννη, Καμπέρης Καννέλοςτου Περικλή, 
Κατσικογιάννης Ιωάννης του Παναγιώτη, Τσιντώνης Πα¬ 
ναγιώτης του Βασιλείου 
Οικισμός Κάμπος - Σκιαδά 
Σιμωτάς Βασίλειος του Παναγιώτη 
Δημοτικό Διαμέρισμα Χιόνας 

Βασιλόπουλος Κων/νος του Ανδρέα, Ηλιόπουλος 
Κων/νοςτου Αθανασίου, ΜουτζουρούλιαςΔημήτριοςτου 
Κων/νου. 

Δημοτικό Διαμέρισμα Δροσιάς 

Καραβότα Ελένη του Κων/νου, Κοτσώνη Ελισάβετ του 
Ματθαίου, Μυλωνάς Αναστάσιος του Γεωργίου, Παπαν- 
δρέου Ανδρέαςτου Νικολάου, Τόγιας Ανδρέαςτου Ηλία. 
Οικισμός Ελιές Δροσιάς 
Αλποχωρίτης Γεώργιος του Νικολάου 
Οικισμός Αγραπιδιές Δροσιάς 

Γιωτόπουλος Ιωάννης του Κων/νου, Παπάίωάννου Χρή- 
στοςτου Ευαγγέλου. 

Οικισμός Ροδιές Δροσιάς 
Παπαμιχαλόπουλος Γεώργιος του Περικλή 
Οικισμός Δραγάτας Δροσιάς 
Παπάίωάννου Νικόλαος του Χρήστου 
Δημοτικό Διαμέρισμα Μανεσίου 
Οικισμός Μανεσίου 

Αθανασόπουλος Νικόλαος του Βασιλείου, Δανίκας Γε¬ 
ώργιος του Νικολάου, Ντάσκα - Χατζηϊωάννου Κανέλλα 
του Ανδρέα, Σερέτη Αικατερίνη του Αναστασίου, Σερέτη 
Βούλα - Ευγενία του Κων/νου, Στασινόπουλος Αναστά¬ 
σιος. 

Οικισμός Ράχης 

Γουρδούπη συζ. Αντωνίου Δαραμούσκα του Αγγέλου, 
Δαραμούσκας Νικόλαος του Κλεάνθη 
Οικισμός Μαστραντώνη 
Θανόπουλος Απόστολος του Νικολάου 
Δημοτικό Διαμέρισμα Αγίας Βαρβάρας 
Οικισμός Γαλαρό 
Γ εωργακόπουλος Δημήτριος 
Οικισμός Κατσοπρινέϊκα 
Παναγόπουλος Δημήτριος του Ιωάννη 
Δημοτικό Διαμέρισμα Αγίας Μαρίνης 
Παπαγιαννόπουλος Νικόλαος του Αγγέλου, Φωτόπου- 
λος Χρήστος του Αθανασίου 
Οικισμός Ροκοτσά 

Δημακόπουλος Ανδρέαςτου Πολύβιου 
Δημοτικό Διαμέρισμα Ερυμανθείας 
Δελέγκος Κων/νοςτου Βασιλείου, Κωσταντάρας Γεώρ¬ 
γιος του Χρήστου 
Οικισμός Βάρκας Ερυμανθείας 
Αγγελόπουλος Αναστάσιος του Γεωργίου 

Οικισμός Γολέμι 

Τσατσούρης Κων/νοςτου Νικολάου 
Β. Κοινότητα Καλεντζίου 
Μπαλάση Ευαγγελία του Ανδρέα 
Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως σύμφωνα με το άρθρο 1. παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 5 Ιουλίου 2000 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 
-♦- 

Αριθ. 372926 (3) 

Συμπληρωματικά μέτρα σε εκτέλεση κοινοτικών κανονι¬ 
σμών που αφορούν δράσεις προώθησης και εμπορίας 
του βοείου κρέατος ποιότητας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 22 παρ. 3 του Ν. 992/1979 (Περί οργα- 
νώσεως των διοικητικών υπηρεσιών δια την εφαρμογή 
της Συνθήκης Προσχωρήσεως της Ελλάδος στις Ευρω¬ 
παϊκές Κοινότητες και ρυθμίσεως συναφών θεσμικών και 
οργανωτικών θεμάτων/ (ΦΕΚΑ280). 

β) του άρθρου 33 του Ν.2538/97 «περί τροποποίησης 
της κείμενης νομοθεσίας για τα γεωργικά φάρμακα, ρύθ¬ 
μιση χρεών συνεταιρεστικών οργανώσεων και άλλες δια¬ 
τάξεις» (ΦΕΚΑ242). 

γ) του άρθρου 29Ατου Ν. 1558/1986 «Κυβέρνηση και 
κυβερνητικά όργανα» (Α 134), όπως αυτό προστέθηκε με 
το άρθρο 27του Ν. 2081/1992 (Α 154) και αντικαταστάθη- 
κεαπότοάρθρο 1 παρ2ατου Ν. 2469/1997 (ΦΕΚΑ38). 

δ) του Ν. 2637/98 «Σύσταση Οργανισμού Πιστοποίησης 
Λογαριασμών, Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων, 
Οργανισμού Πιστοποίησης και Επίβλεψης Γεωργικών 
Προϊόντων, Γενικών Διευθύνσεων και θέσεων προσωπι¬ 
κού στο Υπουργείο Γεωργίας και «Εταιρείας Αξιοποίησης 
Αγροτικής πολιτικής Γης» Α.Ε. και άλλες διατάξεις» (ΦΕΚ 
Α200). 

ε) Της αριθμ. 35001/13.4.2000 κοινής απόφασης του 
Πρωθυπουργού και του Υπουργού Γεωργίας «Ανάθεση 
αρμοδιοτήτων στους Υφυπουργούς Γ εωργίας Ευάγγελο 
Αργύρη και Φώτη Χατζημιχάλη» (ΦΕΚ Β 566). 

2. Τους κανονισμούς: 

α) Καν. (ΕΟΚ) 2067/92του Συμβουλίου «Σχετικά με δρά¬ 
σεις προώθησης και εμπορίας υπέρ του βοείου κρέατος 
ποιότητας». (Ε.Ε.Ε215/30.7.92 σελ. 57). 

β) Καν. (ΕΟΚ) 1318/93 της Επιτροπής «Περί λεπτομε¬ 
ρειών εφαρμογής του καν. (ΕΟΚ) αριθ. 2067/92 του Συμ¬ 
βουλίου σχετικά με τις ενέργειες προώθησης και εμπο¬ 
ρίας όσον αφορά το βόειο κρέας ποιότητας» (Ε.Ε.Ε. 
132/28.5.93 σελ. 83) όπως ισχύει σήμερα. 

γ) Καν. (ΕΚ) αριθ. 481/1999 της Επιτροπής «περίτον κα¬ 
θορισμό των γενικών λεπτομερειών διαχείρισης των προ¬ 
γραμμάτων προώθησης όσον αφορά ορισμένα γεωργικά 
προϊόντα» (Ε.Ε.Ε 57/5.3.99 σελ. 8). 


3. Το γεγονός ότι από την παρούσα δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

1. Σκοπός: 

Με την παρούσα απόφαση καθορίζονται τα αναγκαία 
προς εκτέλεση των Καν. (ΕΟΚ) 2067/92 του Συμβουλίου 
και 1318/93 της Επιτροπής όπως ισχύει σήμερα, συμπλη¬ 
ρωματικά μέτρα σχετικά με τις ενέργειες προώθησης και 
εμπορίας του βοείου κρέατος ποιότητας.. 

2. Αρμοδιότητες - Διαδικασία: 

Οι επαγγελματικές και διεπαγγελματικές οργανώσεις 
κατά την έννοια του άρθρου 1 του καν. 1318/93 του Συμ¬ 
βουλίου, ορίζονται ως αρμόδιες για τη συγγραφή υπο¬ 
χρεώσεων με τα μέλη της οργάνωσης τους σύμφωνα με 
το άρθρο 4 του καν. 1318/93, για την διεξαγωγή των απα¬ 
ραίτητων ελέγχων για την συμμόρφωση των παραγωγών 
ή επιχειρηματιών με τις αναληφθείσες υποχρεώσεις, για 
την διεξαγωγή ενεργειών που στόχο έχουν την προώθη¬ 
ση της κατανάλωσης του βοείου κρέατος ποιότητας και 
την υποβολή της αίτησης συμμετοχής. Οι εν λόγω οργα¬ 
νώσεις ενημερώνουν την Γενική Δ/νση Ζωικής Παραγω¬ 
γής του Υπ. Γ εωργίας για τις δράσεις που προτίθενται να 
αναλάβουν σε εφαρμογή των καν. 2067/92 και 1318/93 
πριν από την έναρξη εφαρμογής των. 

Η Δ/νση Δημητριακών - Λιπαρών - Ζωικών (ΔΗ.ΛΙ.ΖΩ.), 
Τμήμα Ζωικών Προϊόντων και Αλιευμάτων της ΓΕΝ. ΔΙΔΑ- 
ΓΕΠ του Υπουργείου Γεωργίας, Αχαρνών 241, είναι αρ¬ 
μόδια για τη εφαρμογή της διαδικασίας χορήγησης της 
χρηματοδοτικής συμμετοχής της κοινότητας. 

Η αίτηση συμμετοχής που προβλέπεται στο άρθρο 4 
του καν. 1318/93 συνοδευόμενη με τα απαραίτητα έγ¬ 
γραφα όπως αυτά καθορίζονται στο εν λόγω άρθρο, υπο¬ 
βάλλεται στην παραπάνω υπηρεσία, σε προθεσμία η 
οποία θα ανακοινώνεται από αυτή. 

3. Επιλογή Φορέα Υλοποίησης των Δράσεων: 

Η Δ/νση Δημητριακών - Λιπαρών - Ζωικών (ΔΗ.ΛΙ.ΖΩ.) 
της ΓΕΝ. ΔΙΔΑΓΕΠ σε συνεργασία με τη Δ/νση Ζωικής 
Παραγωγής και ΑΠΑ της Γενικής Δ/νσης Ζωικής Παρα¬ 
γωγής εξετάζει τις υποβληθείσες αιτήσεις και καταρτίζει 
κατάλογο όλων των υποβληθεισών αιτήσεων χρηματο¬ 
δοτικής συνδρομής της κοινότητας που έλαβε και τον 
διαβιβάζει στην Επιτροπή με αιτιολογημένη γνώμη για 
κάθε μία. 

Μετά την απόφαση της Επιτροπής, η Δ/νση ΔΗ.ΛΙ.ΖΩ. 
ενημερώνει σχετικά τους ενδιαφερομένους και συνάπτει 
τη σχετική σύμβαση, σύμφωνα με τον Καν. 481/1999. 

4. Έλεγχοι: 

Ως οργανισμός αρμόδιος για τη σύνταξη του πρωτο¬ 
κόλλου ελέγχου που αναφέρεται στην παρ. 2β του άρ¬ 
θρου 4 του καν. 1318/93 ορίζεται ο ΟΠΕΓΕΠ. Το εν λόγω 
πρωτόκολλο μπορεί επίσης να συντάσσεται από τις κατά 
τόπους Δ/νσεις Αγροτικής Ανάπτυξης. 

Η Γεν. ΔΙΔΑΓΕΠ σε συνεργασία, όπου απαιτείται, με τη 
Γεν. Δ/νση Ζωικής Παραγωγής, λαμβάνει όλα τα ανα¬ 
γκαία μέτρα για να επαληθεύσει, κυρίως με τεχνικούς, δι¬ 
οικητικούς και συγκριτικούς ελέγχους του συμβαλλομέ- 
νου καθώς και των ενδεχομένων εταίρων τους και των 
υπεργολάβων τους, την ακρίβεια των πληροφοριών και 
δικαιολογητικών που έχουν παρασχεθεί και την τήρηση 
όλων των υποχρεώσεων της σύμβασης. 

Σε κάθε έλεγχο συμπληρώνεται σχετικό πρακτικό ελέγ¬ 
χου. 

5. Κυρώσεις: 

Σε περίπτωση μη τήρησης των όρωντης σύμβασης ή σε 
περίπτωση σοβαρών παραλείψεων ή παρεμπόδισης των 
ελέγχων διακόπτεται η χρηματοδότηση. Τα τυχόν κατα- 
βληθέντα ποσά επιστρέφονται σύμφωνα με το άρθρο 8 
του καν.481/99. 

Σε περίπτωση διαπίστωσης σοβαρών ή σκόπιμων πα¬ 
ραβιάσεων των όρων της σύμβασης αποκλείεται η συμ¬ 
μετοχή των παραβατών στα προγράμματα προώθησης 
και εμπορίας του βοείου κρέατος ποιότητας, τον επόμενο 
από της πραγματοποίησης της παράβασης χρόνο, με 
απόφαση του Γεν. Δ/ντού της Γεν. ΔΙΔΑΓΕΠ. 

Σε περίπτωση επανάληψης της παράβασης η συμμετο¬ 
χή των παραβατών στα εν λόγω προγράμματα προώθη¬ 
σης αποκλείεται για μια τριετία από το επόμενο της πα¬ 
ράβασης έτος, με απόφαση του Γ εν. Γ ραμματέα μετά από 
εισήγηση της Γ εν ΔΙΔΑΓΕΠ. 

6. Γενικά: 

Οι διατάξεις του καν. 481/99 «για τον καθορισμό των γε¬ 
νικών λεπτομερειών διαχείρισης των προγραμμάτων 
προώθησης όσον αφορά ορισμένα γεωργικά προϊόντα», 
εφαρμόζονται και για τη χρηματοδότηση των ενεργειών 
προώθησης και εμπορίας του βοείου κρέατος ποιότητας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 4 Ιουλίου 2000 

Ο ΥΦΥΠΟΥΡΓΟΣ 

Φ. ΧΑΤΖΗΜΙΧΑΛΗΣ 
-♦- 

Αριθ. 1220 (4) 

Ίδρυμα καταφυγίου άγριας ζωής στη θέση «ΨΩΡΙΑΡΙΚΟ» 

του Δήμου ΠΑΡΑΚΑΜΠΙΛΙΩΝ του Νομού Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 253 και254παρ. 1,2,3,4του 
Ν.Δ. 86/69 καθώς έχουν αντικατασταθεί μετά άρθρα 3 και 
4 παρ. 5,6,7,8 του Ν. 177/75 και τροποποιηθεί με το άρθρο 
57παρ. 1,2 και3του Ν. 2637/1998 (ΦΕΚ200/Α727-8-98). 

2. Τις διατάξεις της αριθ. 414985/29-11-1985 (ΦΕΚ 
757/Β/18-12-1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α722-3-1993) 
«Περί καθορισμού αρμοδιοτήτων που διατηρούνται από 
τον Υπουργό και τις Περιφερειακές αρχές ή όργανα δια- 
νομαρχιακού επιπέδου του Υπουργείου Γ εωργίας». 

4. Τις διατάξεις των Ν. 2218/1994 (ΦΕΚ90/Α713-6-1994) 
και 2240/1994 (ΦΕΚ 153/Α /16-9-1994) για τη Νομαρχιακή 
Αυτοδιοίκηση. 

5. Τις διατάξεις του Ν. 2503/1997 (ΦΕΚ 107/Α730-5-97) 
«Διοίκηση, Οργάνωση, Στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις». 

6. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά όργανα» που προστέθηκε με το άρθρο 27 του Ν. 
2081/92 (ΦΕΚ 154/Α710-9-1992). 

7. Την αριθ. 186Γ.Γ./30-6-1998 απόφαση του Γενικού 
Γ ραμματέα Περιφέρειας Δυτικής Ελλάδος «Περί ανάθε¬ 
σης μέρους αρμοδιοτήτων του στους Δ/ντές Δασών των 
Νομών της Περιφέρειας». 


8. Την με αριθ. 1797/11.5.2000 εισήγηση του Δασαρχεί¬ 
ου Αγρίνιου σε συνδυασμό με την ανάγκη ίδρυσης κατα¬ 
φυγίου άγριας ζωής στην περιοχή «ΨΩΡΙΑΡΙΚΟ» Δήμου 
Παρακαμπιλίων για την προστασία, ανάπτυξη, αναπαρα¬ 
γωγή και εκμετάλλευση του θηραματικού πλούτου και της 
άγριας πανίδας της χώρας μας. 

9. Την αριθ. 96739/2373/30.5.2000 Δ/γή Υπ. Γεωργίας, 
αποφασίζουμε: 

Ιδρύουμε καταφύγιο άγριας ζωής και απαγορεύουμε 
για αόριστο χρόνο τη Θήρα κάθε θηράματος σε 4.300 
στρέμματα δασοσκεπούς έκτασης που πληροί τις προϋ¬ 
ποθέσεις για την κάλυψη των βασικών αναγκών του θηρά¬ 
ματος σε ότι αφορά την ησυχία, τροφή και νερό στη θέση 
«ΨΩΡΙΑΡΙΚΟ» του Δήμου Παρακαμπιλίων του Νομού Αι- 
τωλ/νίας που ορίζεται ως εξής: 

ΑΝΑΤΟΛΙΚΑ: Από τη θέση Ακριδόρεμμα ακολουθεί τον 
αμαξιτό δρόμο διάτων θέσεων διασταύρωση Καραλή - Λι- 
γιές - Λονσκάρια -Διστράτα. 

ΔΥΤΙΚΑ: Από τη θέση Παληόλακα ακολουθεί τον αγροτι¬ 
κό δρόμο δια των θέσεων Κοντογιώργη - Κόκκινη Λογγά 
και καταλήγει στην τεχνητή λίμνη Κρεμαστών. 

ΒΟΡΕΙΑ: Τεχνητή Λίμνη Κρεμαστών - Πορθμείο Ακριδό- 
ρεμμα. 

ΝΟΤΙΑ: Από τη θέση Δίστρατα ακολουθεί τον αμαξιτό 
δρόμο διάτων θέσεων αγροί Γ. Κούρτη και καταλήγει στη 
θέση Παληόλακα. 

Η δίωξη των επιβλαβών θηραμάτων εντός του καταφυ¬ 
γίου άγριας ζωής ενεργείται σύμφωνα με το άρθρο 254 
παραγ. 3του ΝΔ. 86/69 όπως τροποποιήθηκε με το άρθρο 
7 του Ν. 177/75 και 14985/85 κοινής απόφασης «μέτρα 
διαχείρισης της άγριας πτηνοπανίδας». 

Οι παραβάτες τιμωρούνται με τις ποινές που προβλέπο- 
νται από τα άρθρα 287 παρ. 9 του Ν .Δ. 86/69 «περί δασικού 
κώδικα» και άρθρο 16 παραγ. 18 του Ν. 996/71 και τις 
δ/ξεις της αριθμ. 414985/85 κοινής απόφασης ως και οι 
εκάστοτε ισχύοντες Νόμοι και διατάγματα. 

Από τις δ/ξεις αυτής της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η τήρηση της παρούσας ανατίθεται στα Όργανα της δα¬ 
σικής Υπηρεσίας στην Αστυνομία, Αγροφυλακή και Κυνη¬ 
γετικές Οργανώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο3 Ν. 177/75 ΦΕΚ205/Α/1975) και θα 
ισχύει από το Κυνηγετικό έτος 2000-2001. 

Μεσολόγγι, 27 Ιουνίου 2000 

Με εντολή Γ ενικού Γ ραμματέα Περιφέρειας 
Ο Διευθυντής Δασών Αιτωλοακαρνανίας 
ΧΡΗΣΤΟΣ ΦΑΣΟΥΛΗΣ 

-♦- 

Αριθ. 12188 (5) 

Τροποποίηση της 61093/6.1.1987 απόφασηςτου Υπ. Εσω¬ 
τερικών, περί σύστασης αμιγούς Δημοτικής Επιχείρη¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΕΚΜΕ¬ 
ΤΑΛΛΕΥΣΗ Σ ΛΑΤΟ ΜI ΚΩ Ν ΥΛI ΚΩ Ν » Δή μο υ Ε υ ρ υ με νών 
Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ/γμα 
410/95). 

2. Την απόφαση του Υπουργού Εσωτερικών 
25027/9.4.84 (ΦΕΚ 244/19.4.84 τ.Β). 

3. Την αριθμ. 41/2000 του Δημοτικού Συμβουλίου Ευρυ- 
μενών, αποφασίζουμε: 

Τροποποιούμε την παρ. 7 της αριθμ. 61093/6.1.1987 
απόφασης του Υπ. Εσωτερικών ως εξής: 

Ο Δήμος Ευρυμενών διαθέτει στην Επιχείρηση το χρη¬ 
ματικό ποσό των 52.700.000 δραχμών ως ίδια συμμετοχή 
στο αρχικό κεφάλαιό της (αύξηση κατάδρχ. 10.000.000). 

Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92) 

Με την παρούσα κανονιστική πράξη ο Δήμος Ευρυμε¬ 
νών επιβαρύνεται εφάπαξ με το ποσό των 10.000.000 δρχ. 
(Σελ. 37 Κ.Α. 212.9). 

Η παρούσα να δημοσιευθεί στην Εφημερίδα της Κυβερ- 
νήσεως. 

Ιωάννινα, 27 Ιουνίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 

- ♦ - 

Αριθ.8314 (6) 

Σύσταση Δημοτικής Επιχείρησης, Κοινωνικής Πολιτιστι¬ 
κής και Τουριστικής Ανάπτυξης Δήμου Μαλακασίου Ν. 
Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση & άλλες δ/ξεις (ΦΕΚ 107/97 τ. Α')» 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης (ΦΕΚ 244/97 τ. Α')». 

3. Τις διατάξεις του άρθρου 277 Δ.Κ.Κ. (Π.Δ. 410/95), 
όπως συμπληρώθηκαν με τις διατάξεις του άρθρου 11 
παρ. 22 του Ν. 2503/97. 

4. Την αριθμ. 2167/29-8-97 απόφαση του Γενικού Γραμ¬ 
ματέα Περιφέρειας Θεσσαλίας περί μεταβίβασης αρμο¬ 
διοτήτων στο Δ/ντή Τοπ. Αυτ/σης & Δ/σης. 

5. Την αριθμ. 28/2000 απόφαση του Δημοτικού Συμβου¬ 
λίου Μαλακασίου γιατη Σύσταση Δημοτικής Επιχείρησης 
Κοινωνικής - Πολιτιστικής και Τ συριστικής Ανάπτυξης Δή¬ 
μου Μαλακασίου. 

6. Την πλήρη οικονομοτεχνική μελέτη που συντάχθηκε 
για την ίδρυση Δημοτικής Επιχείρησης Μαλακασίου και 
την από 13-6-2000 Έκθεση Αξιολόγησης της Επιτροπής η 
οποία συστήθηκε με την αριθμ. 5092/24-4-2000 απόφασή 
μας. 

7. Την αριθμ. 25027/9-4-84 απόφαση του Υπουργού 
Εσωτερικών που δημοσιεύθηκε στο (ΦΕΚ 244/19-4-84 τ. 
Β’). 

8. Τις διατάξεις του άρθρου 29 του Ν. 1558/85 το οποίο 
προστέθηκε με το άρθρο 27 του Ν. 2081/92 καιτην αριθμ. 
550/1/7-10-92 εγκύκλιο της Γραμματείας του Υπουργικού 
Συμβουλίου, αποφασίζουμε: 

1. Συνιστάται στο Δήμο Μαλακασίου Δημοτική Επιχεί¬ 
ρηση με την Επωνυμία «ΔΗΜΟΤΙΚΗ ΕΠΙΧΕΙΡΗΣΗ ΚΟΙΝΩ¬ 
ΝΙΚΗΣ - ΠΟΛΙΤΙΣΤΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ» 


ως ίδιο Νομικό Πρόσωπο Ιδιωτικού Δικαίου το οποίο διέ- 
πεται από τις διατάξεις των άρθρων 277,278,279 και 280 
του Π.Δ. 410/95 Δημοτικός και Κοινοτικός Κώδικας όπως 
συμπληρώθηκαν και τροποποιήθηκαν με τις διατάξεις 
του Ν. 2503/97. 

2. Σκοπός της Επιχείρησης είναι: 

- Η παρέμβαση στην Κοινωνική ζωή του τόπου με σκοπό 
την αναβάθμιση της ποιότητας ζωής των κατοίκων του 
Δήμου. 

- Η σωστή αξιοποίηση όλου του πλουτοπαραγωγικού 
δυναμικού της περιοχής με γνώμονα το κοινωνικό συμφέ¬ 
ρον. 

- Η βελτίωση του παρεχόμενου αγροτουριστικού προϊ¬ 
όντος, καθώς και η δημιουργία νέων υπηρεσιών. 

- Η αξιοποίηση των φυσικών πόρων της περιοχής που 
παραμένουν ανεκμετάλλευτοι. 

- Η καταπολέμηση της ανεργίας με την δημιουργία νέων 
θέσεων εργασίας. 

- Η οικονομική ενδυνάμωση της τοπικής αυτοδιοίκησης 
που θα δημιουργήσει προϋποθέσεις οικονομικής αυτοτέ¬ 
λειας και αυτοδυναμίας. 

- Η δημιουργία των προϋποθέσεων για την συνεχή, αυ¬ 
τοδύναμη, ισόρροπη ανάπτυξη της περιοχής με βάση τις 
τοπικές δυνάμεις και γενικότερα η προώθηση της ενδο¬ 
γενούς ανάπτυξης. 

- Η υποστήριξη ενεργειών ανάδειξης του ενδογενούς 
δυναμικού, η διεύρυνση της τοπικής αγοράς - εργασίας 
μέσο της υλοποίησης προγραμμάτων επαγγελματικής 
κατάρτισης. 

-Η δημιουργίαπροϋποθέσεωνγια την ανάληψη και υλο¬ 
ποίηση νέων παραγωγικών πρωτοβουλιών στην περιοχή . 

- Μέριμνα για βελτίωση δυνατοτήτων και αποτελεσματι- 
κότητας των παραγωγικών μονάδων και γενικότερα των 
αναπτυξιακών φορέων της περιοχής. 

- Βελτίωση της αξιοπιστίας των υπηρεσιών, έτσι ώστε οι 
εξωτερικές εργασίες να Εκτελούνται σε ικανοποιητικό 
χρόνο, τρόπο και με ελεγχόμενο κόστος. 

- Η ανάπτυξη και η εφαρμογή διαδικασιών διασφάλισης 
ποιότητας για την αποτελεσματική διαχείριση των εξωτε¬ 
ρικών συνεργείων του Δήμου. 

- Αναβάθμιση του πολιτισμικού και πολιτιστικού επιπέ¬ 
δου μέσα από την διοργάνωση εκδηλώσεων που ενισχύ¬ 
ουν, τις τέχνες, τα γράμματα,τον αθλητισμό κ.α. 

- Αναβάθμιση στην ποιότητα ζωής των κατοίκων. 

3. Η επιχείρηση διοικείται από επταμελές (7) Διοικητικό 
Συμβούλιο που τα μέλη του ορίζονται μαζί με τους ανα¬ 
πληρωτές τους από το Δημοτικό Συμβούλιο. Από τα μέλη 
του Διοικητικού Συμβουλίου πέντε (5) είναι αιρετοί εκ- 
πρόσωποιτου Δήμου Μαλακασίου έκτων οποίων ένας (1) 
προέρχεται από την μειοψηφία, ένας (1) είναι εκπρόσω¬ 
πος κοινωνικού φορέα του Δήμου και ένας (1) είναι εκ¬ 
πρόσωπος των εργαζομένων στην επιχείρηση εφόσον 
αυτή απασχολεί περισσότερους από είκοσι (20) εργαζο¬ 
μένους, διαφορετικά στη θέση του ορίζεται Δημοτικός 
Σύμβουλος. Η θητεία του Διοικητικού Συμβουλίου ακο¬ 
λουθεί τη θητεία του Δημοτικού Συμβουλίου. 

4. Η χρονική διάρκεια της επιχείρησης ορίζεται σε είκο¬ 
σι (20) έτη: ήτοι μέχρι 31-12-2020. 

5. Έδρα της Επιχείρησης ορίζεται η έδρα του Δήμου 
Μαλακασίου που είναι η Παναγία. 

6. Τα περιουσιακά στοιχεία που διαθέτει ο Δήμος Μα- 
λακασίου στην επιχείρηση είναι: 

Παραχωρεί στην επιχείρηση κατάλληλο χώρο εντός του Δη¬ 
μοτικού Καταστήματος για χρήση γραφείων καθώς και τον 
μηχανογραφικό εξοπλισμό του Δήμου Μαλακασίου για κοινή 
χρήση (μηχανογραφική οργάνωση, τηλέφωνο ΡΑΧ κλπ.) 

7. Ο Δήμος διαθέτει στην επιχείρηση χρηματικό ποσόν 
1.000.000 δρχ. ως αρχικό κεφάλαιο. 

8. Πόροι της Επιχείρησης είναι: 

α) Έσοδα από υλοποίηση προγραμμάτων από την Ε.Ε. 

β) Κάθε είδος εισφορές.δωρεές, κληρονομιές, κληρο¬ 
δοσίες. 

γ) Τυχόν δανειοδοτήσεις από Τράπεζες, Οργανισμούς 
κλπ. 

δ) Έσοδα από προγραμματικές συμβάσεις της επιχεί¬ 
ρησης με τον Δήμο αλλά και από άλλους φορείς. 

9. Η επιχείρηση διαλύεται: 

α) Με απόφαση του Δημοτικού Συμβουλίου που λαμβά- 
νεται με την απόλυτη πλειοψηφία των μελών του και από¬ 
φαση του Δ/ντή Τοπ. Αυτ/σης και Δ/σης. 

β) Όταν λήξει χωρίς να παραταθεί η διάρκεια της επι¬ 
χείρησης 

γ) Σε περίπτωση πτώχευσης της επιχείρησης την διάλυση 
της επιχείρησης ακολουθεί η εκκαθάριση, εκτός από την πε¬ 
ρίπτωση πτώχευσης, η εκκαθάριση γίνεται από τριμελή επι¬ 
τροπή η οποία συγκροτείται με απόφαση του Δημοτικού 
Συμβουλίου και αποτελείται από έναν υπάλληλο της Δ/νσης 
Τοπ. Αυτ/σης & Δ/σης που ορίζεται από τον Δ/ντή Τοπ. 
Αυτ/σης & Δ/σης και δύο Δημοτικούς Συμβούλους που ορί¬ 
ζονται με απόφαση του Δημοτικού Συμβουλίου. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης, τα ενα- 
πομείναντα μετά την εκκαθάριση στοιχεία της επιχείρη¬ 
σης περιέχονται στο Δήμο Μαλακασίου . 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, δια¬ 
χείριση και εποπτεία της επιχείρησης, διέπονται από τις 
σχετικές με τις δημοτικές και Κοινοτικές επιχειρήσεις δια¬ 
τάξεις του Π.Δ. 410/95 και την αριθμ. 25027/9-4-84 από¬ 
φαση του Υπουργού Εσωτερικών που δημοσιεύθηκε στο- 
ΦΕΚ 244/19-4-84τ. Β’. 

11. Από τις διατάξεις αυτής της απόφασης προκαλείται 
δαπάνη ύψους 1.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 21 Ιουνίου 2000 
Με εντολή Γ ενικού Γ ραμματέα Περιφέρειας 
Ο Διευθυντής Τοπ. Αυτ/σης & Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθ. 147714 (7) 

Τ ροποποίηση της συστατικής πράξης της Δημοτικής Επι¬ 
χείρησης με την επωνυμία «Αναπτυξιακή Επιχείρηση 
Σκοπέλου Ν. Μαγνησίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρ. 277-284 του Π.Δ. 410/95 (Δη¬ 
μοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 


νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις. 

3. Την αριθ. 16006/29-8-1997 αιόφασητου Γεν. Γραμμα¬ 
τέα Περιφ.Θεσσαλίας (εξουσιοδότηση Προϊσταμένου 
Δ/νσης Τοτ. Αυτ/σης και Δ/σης Ν. Μαγνησίας για υπο¬ 
γραφή εγγράφων. 

4. Την απόφαση του Αναπληρωτή Περιφ. Δ/ντή αριθ. 
1724/12-2-97 (ΦΕΚ 156/τ. Β76-3-97) με την οποία έγινε η 
συγχώνευση των Δημοτ. Επιχειρήσεων «Συγκοινωνιών» 
και «Τουριστικής Ανάπτυξης Σκοπέλου» σε ενιαία Αμιγή 
Δημοτ. Επιχείρηση με την επωνυμία «Αναπτυξιακή Επιχεί¬ 
ρηση Σκοπέλου» 

5. Την αριθ. 193/2000 απόφαση του Δημοτ. Συμβουλίου 
Σκοπέλου αποφασίζουμε: 

Τροποποιούμε το άρθρο 3 της αριθ. 1724/12-2-97 (ΦΕΚ 
156/τ.Β76-3-97 απόφαση του Αναπλ. Περιφ. Δ/ντή Ν. Μα¬ 
γνησίας ως εξής: 

Η συνιστώμενη Δημοτική Επιχείρηση θα διοικείται από 
επταμελές (7) Διοικητικό Συμβούλιο που τα μέλη του ορίζο¬ 
νται με τους αναπληρωτέςτους από το Δημοτικό Συμβούλιο. 

Από τα μέλη του Δ.Σ. τρεις (3) είναι αιρετοί εκπρόσωποι 
του Δήμου έκτων οποίων το ένα προέρχεται από την μειο¬ 
ψηφία ένας (1) είναι εκπρόσωπος κοινωνικού φορέα της 
περιοχής και τα υπόλοιπα τρία (3) είναι δημότες ή κάτοικοι 
του Δήμου που έχουν πείρα και γνώσεις σχετικές με το 
αντικείμενο της επιχείρησης εκ των οποίων ο ένας να είναι 
εκπρόσωπος των εργαζομένων στην επιχείρηση αν αυτή 
απασχολεί περισσότερους από είκοσι (20) εργαζόμενους. 

Με απόφαση επίσης του Δημοτ. Συμβουλίου ορίζονται 
από τα μέλη του Δ.Σ. ο Πρόεδρος και ο Αντιπρόεδρος. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 2 Ιουνίου 2000 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθ. 148358 (8) 

Τ ροποποίηση της συστατικής πράξης της Δημοτικής 
Επιχείρησης Μηλεών Μαγνησίας (Δ.Ε.Μ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθ. 277 - 284 του Π .Δ. 410/95 (Δη¬ 
μοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της περιφέρειας, ρύθμιση θεμάτων 
για την Τοπική Αυτ/ση και άλλες διατάξεις. 

3. Την αριθ. 16006/29.8.1997 απόφαση του Γεν. Γραμ¬ 
ματέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/νσης Ν. Μαγνησίας για υπο¬ 
γραφή εγγράφων. 

4. Την αριθ. 124653/99 απόφαση του Γεν. Γραμματέα 
Περιφ. Θεσσαλίας (ΦΕΚ419/τ.Β720.4.1999) με την οποία 
συστήθηκε η Δημοτική Επιχείρηση Μηλεών Μαγνησίας. 

5. Την από Μάρτιο 1999 οικονομοτεχνική μελέτη. 

6. Τις αριθ. 96 και 111/2000 αποφάσεις του Δημοτ. Συμ¬ 
βουλίου Μηλεών, αποφασίζουμε: 

Τροποποιούμε το άρθρο 3 της αριθ, 124653/19.3.1999 
απόφασης του Γεν. Γραμματέα Περιφ. Θεσσαλίας (ΦΕΚ 
419/τ.Β'/20.4.99) ως εξής: 

Συμπληρώνουμε το άρθρο με σκοπούς που αφορούν 
την καθαριότητα, το περιβάλλον, τεχνικά και κοινωνικά θέ¬ 
ματα, οι οποίοι εμπεριέχονται στην οικονομοτεχνική μελέ¬ 
τη της στάσης της επιχείρησης και εκ παραδρομής δεν 
αναφέρθηκαν στην απόφαση της συστατικής πράξης. 

1. Προστασία του φυσικού περιβάλλοντος και ενίσχυση 
της οικολολικής και πολιτιστικής συνείδησης των κατοί¬ 
κων της περιοχής. 

2. Ευαισθητοποίηση των κατοίκων σε θέματα καθαριό¬ 
τητας και υγείας. 

3. Φροντίδα της καθαριότητας και δημιουργία οργανω¬ 
μένων μηχανημάτων για την καθαριότητα. 

4. Σύνταξη και διαχείριση προγραμμάτων για την προ¬ 
στασία του περιβάλλοντος. 

5. Ανάπτυξη δομών κοινωνικής πολιτικής. 

6. Ανάπτυξη υπηρεσιών κοινωνικής πρόνοιας και κοινω¬ 
νικής προστασίας. 

7. Δραστηριοποίηση σε θέματα υγείας. 

8. Υποβοήθηση της αναπτυξιακής δραστηριότητας του 
Δήμου. 

9. Εφαρμογή και αξιοποίηση προγραμμάτων που αφο¬ 
ρούν την τοπική ανάπτυξη, την προστασία και τη διαχείρι¬ 
ση του περιβάλλοντος σε συνεργασία με Υπουργεία, φο¬ 
ρείς του Δημοσίου και χώρες της Ευρωπαϊκής Ένωσης. 

10. Σχεδιασμός κατάρτισης προγραμμάτων και σύντα¬ 
ξη προτάσεων για την ανάπτυξη επιχειρηματικών δρα¬ 
στηριοτήτων. 

11. Προγραμματισμός, σχεδιασμός και υλοποίηση 
επενδυτικών έργων μελετών και προγραμμάτων που αφο¬ 
ρούν τους σκοπούς του Δήμου. 

12. Προγραμματισμός, σχεδιασμός και υλοποίηση προ¬ 
γραμμάτων και ανάπτυξης της αγοράς εργασίας και την 
απασχόληση της περιοχής του Δήμου. 

13. Συμμετοχή σ’ άλλες επιχειρήσεις με φορείς της Το¬ 
πικής Αυτοδιοίκησης και γενικά με επιχειρήσεις με οικο¬ 
νομικούς σκοπούς. 

14. Ανάπτυξη επιστημονικής δραστηριότητας για μελέτες. 

15. Παροχή υπηρεσιών προς τρίτους σε ανταποδοτική 
βάση ή σε μη ανταποδοτική βάση, εφόσον αυτό είναι οι¬ 
κονομικά εφικτό και υπηρετεί τους σκοπούς του Δήμου. 

16. Οργάνωση σεμιναρίων, συνεδρίων και άλλων εκδη¬ 
λώσεων. 

17. Παραγωγή - προμήθεια και μεταπώληση ή εκχώρηση 
προς τους τρίτους προϊόντων, υπηρεσιών και δικαιωμά¬ 
των συναφών με τις λοιπές δραστηριότητες του Δήμου. 

18. Εκπόνηση κάθε κατηγορίας μελετών. 

Εκτέλεση έργων, εργασιών ή προμηθειών που αναθέ- 
τονται σ’ αυτή από φυσικό ή νομικό πρόσωπο δημοσίου ή 
ιδιωτικού δικαίου. 

ΑΚΡΟΤΕΛΕΥΤΙΟ ΑΡΘΡΟ 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Μηλεών. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βόλος, 2 Ιουνίου 2000 
Με εντολή Γεν. Γραμματέα Περιφέρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 


Αριθ. 21.023 (9) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία "Δημοτική Επιχεί¬ 
ρηση Τοπικής Ανάπτυξης Θερμαϊκού (Δ.Ε.Τ.Α.Θ.)"του 
δήμου Θερμαϊκού του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 και 285 του Π. Δ/τος 
410/1995 (Δ.Κ.Κ.). 

2) Τις διατάξεις της παρ. 10 του άρθρου 6 του 
Ν.2503/1997. 

3) Την απόφαση του Υπουργού Εσωτερικών αριθ. 
25097/9-4-1984 (ΦΕΚ244Β 11 ) "Καθορισμόςτων αναγκαίων 
λεπτομερειών για την εφαρμογή των διατάξεων των άρ¬ 
θρων 205-213 του Ν.1065/1980". 

4) Την αριθ. ΕΣ. 14.498/10-3-1995 (ΦΕΚ 336/Β/3-5-1995) 
απόφασή μας που αφορούσε τη σύσταση αμιγούς κοινο¬ 
τικής επιχείρησης με την επωνυμία "Κοινοτική Επιχείρηση 
Τοπικής Ανάπτυξης Περαίας", όπως τροποποιήθηκε και 
συμπληρώθηκε μεταγενέστερα με τις όμοιες 31.311/20- 
10-1997 (ΦΕΚ 1009/Β/14-11-1997) και 6.253/26-2-1999 
(ΦΕΚ 269/Β/30-3-1999) και μετονομάσθηκε σε "Δημοτική 
Επιχείρηση Τοπικής Ανάπτυξης Θερμαϊκού (Δ.Ε.Τ.Α.Θ.)". 

5) Την αριθ. 41/2000 απόφαση του δημοτικού συμβου¬ 
λίου Θερμαϊκού που αφορά την τροποποίηση της συστα¬ 
τικής πράξης της ανωτέρω επιχείρησης με αύξηση του 
αρχικού κεφαλαίου. 

6) Τη σχετική οικονομοτεχνική μελέτη, αποφασίζουμε: 

Τροποποιούμε τη συστατική πράξη της αμιγούς δημο¬ 
τικής επιχείρησης με την επωνυμία "Δημοτική Επιχείρηση 
Τοπικής Ανάπτυξης Θερμαϊκού (Δ.Ε.Τ.Α.Θ.)" του δήμου 
Θερμαϊκού του Ν. Θεσσαλονίκης, στην παράγραφο 6 που 
αφορά το κεφαλαίο της Επιχείρησης η οποία διαμορφώ¬ 
νεται ως εξής: 

6. Το κεφάλαιο που διαθέτει ο Δήμος Θερμαϊκού ανέρ¬ 
χεται σε (90.000.000) ενενήντα εκατομμύρια. 

Κατά τα λοιπά ισχύει η ΕΣ. 14.498/10-3-1995 (ΦΕΚ 
336/Β/3-5-1995) απόφασή μας που αφορούσε τη σύστα¬ 
ση αμιγούς κοινοτικής επιχείρησης με την επωνυμία "Κοι¬ 
νοτική Επιχείρηση Τοπικής Ανάπτυξης Περαίας ",όπως 
τροποποιήθηκε και συμπληρώθηκε μεταγενέστερα με τις 
όμοιες 31.311/20-10-1997 (ΦΕΚ 1009/Β/14-11-1997) και 
6.253/26-2-1999 (ΦΕΚ 269/Β/30-3-1999) και μετονομά¬ 
σθηκε σε "Δημοτική Επιχείρηση Τοπικής Ανάπτυξης Θερ¬ 
μαϊκού (Δ.Ε.Τ.Α.Θ.)". 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Θερμαϊ¬ 
κού (στο ύψος της αύξησης του κεφαλαίου) 50.000.000 
δρχ, για το τρέχον οικονομικό έτος. Η σχετική πίστωση 
έχει εγγράφει στον Κ.Α. 212.9στ του προϋπολογισμού 
του δήμου Θερμαϊκού έτους 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Ιουνίου 2000 

Ο Γ ενικός Γ ραμματέας 
ΒΑΣΙΛΗΣ ΒΑΛΑΣΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νιν/νι.βΧ^τ 
β-ΙΠ3ίΙ: ννθβΓΤΙ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































